als_Latn dik_Latn sag_Latn
Nuk i është dashur më shumë se 90 minuta Kryeministrit Edi Rama për të dhënë dëshminë e tij në Prokurorinë e Krimeve të Rënda. Pasi doli prej aty, shefi i qeverisë pranoi të flasë për median lidhur me atë çka kishte rrëfyer për akuzat e deputetit Tom Doshi dhe skenarin e pretenduar prej tij për vrasjen e dy deputetëve.“Koha kur Kryeministri i Shqipërisë e konsideronte prokurorinë si ushqim për qentë mbaroi në 23 Qershor 2013. Uroj që vullneti im për të ardhur këtu ti shërbejë prokurorisë për të zbuluar të vërteën. Publiku është marrë peng nga gangsterë që aktrojnë dhe që kanë vendosur në rolin e protagonistit kryesor të filmit edhe ish-Kryeministrin. Çfarë do që të themi ne mbeten fjalë dhe shqiptarët janë të ngropur me fjalë. Vetëm hetimi dhe zbardhja mund të çlirojë politikën dhe publikun”, insistoi Rama.
als_Latn